|علي تكنو|
المــديــر الــعام
رساله sms :
عدد المساهمات : 1467
|موضوع: ايه يروحي الأربعاء 12 أغسطس 2009, 7:41 am|| |
ليش ياليلي صرت مثل السراب
تطشر احلام السنين وامنياتي
وانا احس روحي بامانيها غريبه
ومثل طير النبت ريشه وينتظر
ينتظر لحظات ويفج السمه
ويه الريح يعله , يطير حر ويبقه حر
وما يدگ الشوف للگاع ويحطـّ
ايه روحي انباگ حلمچ
وين صرتي وراحت احلامچ هدر
وصار حالچ حال ام مفجوع ابنهه
وعافت الراحه ومشت يم گبره تبچي
ومن تناشدهه الخلگ بالسكته تحچي
لاتنام الليل لاتگدر تصد بعيون اهلهه
وبيهه خجلان الوكت ويدير عينه
وما أظن تقبل سعاده بكل وضع من هالزمن
باي زمن ؟ يا بشر ؟ يا ذكريات ؟
انطيني لحظه لحظه وحده
وخل اعيد شما بقت عندي خواطر
لو بقت بالعين دمعه اليوم ابچيهه واموت
وخل اموت وشلي بروحي بلا امل
شلي بروحي بلا امل لاذكريات
وانتهت واتصير سالوفه بحلگ شامت لعين
خل اموت وهو طبع الموت عندي من اليقين
لأن ما باقيلي احد انتچي عليه واستعين
راح سـدّي وراح ذخري من سنين
آه يا عمري اللي گضيتك بس ونين
وآه يا عمري الخلص بس بالونين
تحياتي منقول للامانة